《重过西安陈吟樵》
清代·章烜

昔日别君花欲坠，今日逢君花正媚。花开花谢倏三年，共喜音容未憔悴。

青青草色满长堤，客子天涯路不迷。携得瓮头新酿酒，乱香深处听莺啼。

作者简介：字兰渚，又字兰主祀子。官候补主事。工兰竹，名重一时，寸缣片楮，得者珍之。乾隆五十八年生，同治元年卒。著有二兰吟馆诗集、花月楼书画联各八卷。邑志附见其父传后。